# ནད་རྟགས་ངོས་འཛིན། གོ་སླ་རུ་བཏང་བ།



སྙིང་ཆུ་རྟགས་སུ། སྙིང་ལ་ཆུ་སེར་བབས་པས་རྒྱུ་མཚན་གྱིས་ནད་པ་དེ་ཉིད་ལ་སྐད་ཆ་བ་མང་ཞིང་ཁོང་པ་འདར་བ་དང་གཉིད་ཆུང་བ་དང༌། སྙིང་དྲག་ཏུ་འཕར་ཞིང་སྤྲུག་པ་དང་གཡལ་སྟོང་མང་དུ་འབྱུང་ཞིང༌། གླུ་གཞས་དང་རྒད་མོ་དགོད་པ་ལ་དགའ་ཞིང་ཚིག་པ་ཟ་སླ་བ་འོང༌བ་ཡིན། ཐོག་མར་ཞུགས་པའི་སྐབས་སུ་སྣ་སྦུག་དང་གྲེ་བ་ཚ་ཞིང་ན་བ་དང་། གྲང་ཤུམ་ལངས་པ། ཚིགས་གཞི་ན་བ། ལུས་རྡུལ་བ་སོགས་ཚ་བ་མ་སྨིན་པའི་མངོན་ཚུལ་ཐོན་པའི་རྗེས་གཞི་ནས་སྙིང་ཁོག་གི་འདབ་ལོ་དང་།

ཤ་གྲིམ་གྱི་ཆ་ཤས་ལ་ཆུ་སེར་ཞུགས་པ་དང་གཉན་ཁ་རྒྱས་ཐོག མཐར་རིམ་བཞིན་སྙིང་གར་ནད་འགྱུར་བྱུང་སྟེ་སྙིང་གཡུགས་པ་དང་། འཛེར་སྐད་མངོན་གསལ་ཅན་ཐོན་པ། འཕར་ཚུལ་འཆོལ་པ། ཁོང་འདར་བ། གཉིད་ལོག་ལྟ་བུ་སྐེ་དང་མཇིང་པའི་རྒྱུད་ཀྱི་འཕར་རྩ་སྤྲུགས་པ། ད་དུང་ནད་ཚབས་ཆེ་བར་གློ་ལུ་བ་དང༌། དབུགས་གྱེན་དུ་རྩེག་ཅིང་རྔུབ་གཏོང་དཀའ་བ། ལུད་པ་ཁྲག་ཅན་ལྦུ་གསོབ་ལུ་བ། སྙིང་ཁམས་ཆེར་རྒྱས་པ། མཆུ་ཏོ་དང་སེན་མོའི་མདོག་སོགས་སྨུག་ནག་ཆགས་པ།

སྙིང་ཤུགས་ཉམས་ནས་རྐང་བོལ་དང་ངར་གདོང་སོགས་སྐྲངས་པ། ནད་པ་ལ་ལར་རྐང་ལག་གི་རུས་ཚིགས་རྣམས་ན་བའམ། ཡང་ན་བྲང་ཁར་སྒོར་དབྱིབས་ཅན་གྱི་འབྲུམ་ཐོར་དམར་ལེབ་བམ་པགས་འོག་འབུར་ཆུང་དོན་པ། མཆུ་ཏོར་ཤུ་ཐོར་དོན་པ།སེམས་འཚབ་པ་དང་། གཉིད་ཡེར་བ། འཕར་རྩའི་རྒྱུ་བ་ཕྲ་ལ་སྤུན་པར་འཕར་ཚུལ་འཆོལ་ཞིང་སྐབས་འགར་སྡོད་པ་སོགས་ཀྱི་མངོན་ཚུལ་ཡོད་པ་ཡིན།

# ནད་རྟགས་ངོས་འཛིན། གོ་སླ་རུ་བཏང་བ།

སྙིང་ཆུའི་ནད་ཅེས་པ་དེ་ནི་སྙིང་ཁམས་ལ་ཆུ་སེར་ཞུགས་ནས་དེའི་གྲུབ་ཆའི་ཆ་ཤས་ལ་ནད་འགྱུར་བྱུང་སྟེ་ཡུན་རིང་སྨན་བཅོས་བྱེད་དགོས་པའི་ཅུང་རྒྱུན་མཐོང་གི་ནད་ཅིག་རེད་ལ་གཙོ་བོ་ཆམ་པ་སོགས་ཚ་བ་མ་སྨིན་པའི་སྐབས་སུ་ཚ་བ་བཅོས་སྔས་པའམ་བསིལ་སྨན་ཐལ་བའི་རྐྱེན་གྱིས། རླུང་གིས་ཚ་བ་རྩ་མིག་ཏུ་བྱེར་ཏེ་ཁྲག་གཡོས་ནས་ཆུ་སེར་བསྐྱེད་པ་དེ་ཉིད་རིམ་བཞིན་སྙིང་ཁམས་ལ་ཞུགས་ནས་བསླངས་པའི་ནད་ཅིག་ཡིན།

# སྨན་གྱིས་བཅོས་ཐབས། གོ་སླ་རུ་བཏང་བ།

ཆུ་སེར་སྐེམ་པ་དང་། གཉན་ཁ་གཅོག་པ། རླུང་ཁ་གནོན་པ་བཅས་ཀྱི་  
ཆེད་དུ་སྨན་ཏང་ཀུན་བརྒྱད་པ་དང་། ཨ་གར་བརྒྱད་པ། སྤོས་དཀར་བཅུ་པ། ཨ་གར་ཉི་ཤུ་སོགས་རྒྱུན་སྤྱོད་སྨན་སྦྱོར་སྤྱི།

# སྤྱོད་ལམ་གྱིས་བཅོས་ཐབས། གོ་སླ་རུ་བཏང་བ།

གང་ཐུབ་ཀྱིས་ངལ་གསོ་བ་དང་སེམས་པ་གུ་ཡངས་པོ་ཡོང་བ།

# བཅོས་ཐབས། གོ་སླ་རུ་བཏང་བ།

བྲང་གཞུང་དཀར་ནག་མཚམས་དང༌། སྟག་པའི་སྡུད་སྒོ། ཚིགས་པ་བདུན་པར་མེ་བཙའ་འཇོག་པ། ཅིས་ཀྱང་ཕན་དཀའ་ན་སྙིང་ཆུ་ཐུར་མའི་གཙགས་པར་བྱའོ། །

སྙིང་ཆུ། གཞུང་ལུགས་ཇི་བཞིན།

# ནད་རྟགས་ངོས་འཛིན། རྩ་ཚིག



སྙིང་ལ་ཆུ་སེར་བབས་ན་སྨྲ་བ་མང༌། །

ཁོང་འདར་གཉིད་ཆུང་སྙིང་རྡུང་གཡལ་སྟོང་གཡོ། །

གླུ་དང་དགོད་ལ་དགའ་ཞིང་ཚིག་པ་ཟ། །

# ནད་རྟགས་ངོས་འཛིན། འགྲེལ་བ།

སྙིང་ཆུ་ནི་སྙིང་ལ་ཆུ་སེར་བབས་པས་ན་སྨྲ་བ་མང་ཞིང་ཁོང་པ་འདར་བ་གཉིད་ཆུང་བ་དང༌། སྙིང་གདུང་བ་ཞེས་འཕར་ཞིང་སྤྲུག་པ་དང་གཡལ་སྟོང་གཡོ་བ་སྟེ་མང་དུ་འབྱུང་ཞིང༌། གླུ་དང་དགོད་པ་ལ་དགའ་ཞིང་ཚིག་པ་ཟ་བ་འོང༌།

# རྒྱུ་རྐྱེན་ངོས་འཛིན། རྩ་ཚིག

རྒྱུ་ནི་མྱ་ངན་སེམས་འཁྲུགས་ཡིད་མི་བདེ། །

ལྟོ་ཆག་གཉིད་ཆག་ཞེ་སྡང་དྲག་པོས་སྐྱེད།།

# རྒྱུ་རྐྱེན་ངོས་འཛིན། འགྲེལ་བ།

རྒྱུ་ནི་མྱ་ངན་ཞེས་སེམས་ཀྱི་དཀའ་ལས་བྱས་པས་སེམས་འཁྲུགས་ནས་ཡིད་མི་བདེ་བ་དང༌། ལྟོ་ཆག་པ། གཉིད་ཆག་པ། ཞེ་སྡང་དྲག་པོ་སྐྱེས་པ་སོགས་ཀྱིས་སྐྱེད་པར་བྱེད་དོ། །

# སྨན་གྱིས་བཅོས་ཐབས། རྩ་ཚིག

སྙིང་གི་ཆུ་སེར་སེ་འབྲུའི་ཕྱེ་མ་སྦྱར། །

དཀར་ནག་མཚམས་དང་སྡུད་སྒོ་བདུན་པ་བསྲེག །

འབྲས་གསུམ་སེང་ལྡེང་མར་གྱི་ཆུ་སེར་སྐེམ། །

# སྨན་གྱིས་བཅོས་ཐབས། འགྲེལ་བ།

སྙིང་གི་ཆུ་སེར་ལ་རྒྱུད་ཕྱི་མའི་ཕོ་མཆིན་སྟོད་ཀྱི་བད་རླུང་སྙིང་སྐྲན་འཇོམས་ཞེས་པའི་སེ་འབྲུ་བརྒྱད་པ་ལ་ཆུ་སེར་སྨན་གསུམ་བསྣན་པའི་ཕྱེ་མ་སྦྱར་ལ་གཏོང་བ་དང་འབྲས་བུ་ཨ་བར་སྐྱུར་གསུམ་དང་སེང་ལྡེང་སྨན་མར་བདུན་པ་ཕྱི་རྒྱུད་ལྟར་གྱིས་ཆུ་སེར་སྐེམ།

# བཅོས་ཐབས། འགྲེལ་བ།

དཀར་ནག་མཚམས་དང་ལྟག་པའི་སྡུད་སྒོ་ཚིགས་པ་བདུན་པ་བཅས་བསྲེག