གོ་སླ་རུ་བཏང་བ།



# ནད་རྟགས་ངོས་འཛིན། གོ་སླ་རུ་བཏང་བ།

གློ་ནད་ཐང་པོའི་རྟགས་སུ་དུས་རྒྱུན་དུ་གློ་ལུ་ཞིང་འགོག་པ་དཀའ་ལ། ལུད་པ་ལྦུ་བ་ཅན་གསོག་པ་དང་། དགོངས་མོ་དང་ཐོ་རངས་ཀྱི་དུས་སུ་གློ་མང་ལུ་བ་ཡིན།

# རྒྱུ་རྐྱེན་ངོས་འཛིན། གོ་སླ་རུ་བཏང་བ།

སྔར་ནད་གློ་བ་དང་གློ་ཡུར་ནད་གཞི་རྙིངས་པ་ཡོད་པ་ལ་རླུང་གི་བསྡོངས་ཟླ་དང་ལྡན་ཞིང་། ཁྱད་པར་དུ་ན་ཚོད་རྒས་པ་ལ་བྱུང་མང་བའི་ནད་ཅིག་ཡིན།

# སྨན་གྱིས་བཅོས་ཐབས། གོ་སླ་རུ་བཏང་བ།

གློ་རླུང་སྦུ་སོབ་ལུ་ལ་བདུད་རྩི་འཆི་གསོས། འཁྲུགས་གློ་ཀུན་སེལ། ཨ་གར་རིགས་གང་འོས་བ་འོ་དང་། ཆང་རིགས་ཀྱིས་ཕུལ་ལ་གཏོང་། ལོ་ཤི་དྲུག་པ་དང་ཨ་གར་བཅོ་ལྔ་སྦྱར་བ་ལྟག་སྤྲོད་གཏོང་། སྟར་བུ་པ་ལྔ་པ།

# ཟས་བཅུད་བསྟེན་ཐབས། གོ་སླ་རུ་བཏང་བ།

བསིལ་ལ་བཅུད་པ་བསྟེན་ཞིང༌། མངར་སྦྲང་བུར་ཀར་གསུམ།

# བཅོས་ཐབས། གོ་སླ་རུ་བཏང་བ།

གསོ་བ་འཀའ་ན་སྒལ་ཚིགས་བཞི་པ་དང་ལྔ་བ་བསྲེག །

གཞུང་ལུགས་ཇི་བཞིན།



# ནད་རྟགས་ངོས་འཛིན། རྩ་ཚིག

རླུང་གློ་ཐང་པོ་རྒྱུན་དུ་ལུ། །

འགོགས་དཀའ་ལྦུ་གསོག་དགོང་དང་ཐོ་རངས་མང༌། །

# ནད་རྟགས་ངོས་འཛིན། འགྲེལ་བ།

གློ་ནད་ཐང་པོ་རྒྱུན་དུ་ལུ་ཞིང་འགོག་པ་དཀའ་ལ་ལྦུ་བ་གསོག་པ་དགོངས་དང་ཐོ་རངས་ཀྱི་དུས་སུ་གློ་སུད་པ་མང་བ་འབྱུང༌།

# རྒྱུ་རྐྱེན་ངོས་འཛིན། རྩ་ཚིག

རྒྱུ་ནི་རླུང་མཁྲིས་བད་ཀན་ཁྲག་དང་ཆུ། །

རུལ་སྐྱུར་ཟོ་མར་ཚྭ་དང་དུ་བ་དང༌། །

ཆམ་པ་འགྲམས་དང་དྲག་ཤུལ་རྣམས་ཀྱིས་བསྐྱེད།།

# རྒྱུ་རྐྱེན་ངོས་འཛིན། འགྲེལ་བ།

རྒྱུ་ནི་རླུང་མཁྲིས་བད་ཀན་ཁྲག་གསུམ་དང་ཆུ་ཤོར་བའམ། ཤ་ལ་སོགས་པ་རུལ་པ་སྐྱུར་པོ་སོགས་སྐྱུར་བའི་རིགས། ཟོ་མར། ཚྭ་དང༌། དུ་བ་དང༌། ཆམ་པ་འགྲམས་པ་དང༌། དྲག་ཤུལ་གྱི་ལས་རྣམས་ཀྱིས་སྐྱེད་པར་བྱེད་དོ། །

# སྨན་གྱིས་བཅོས་ཐབས། རྩ་ཚིག

རླུང་གློ་བསིལ་བཅུད་བསྟེན། །

མངར་གསུམ་(ཛཱ་ཏི་ཤིང་ཚ་སུག་སྨེལ་པི་པི་ལིང་པྲི་ཡངྐུ་བ་མར་གྱི་)ལྡེ་གུ་འབྲས་བུའི་སྨན་མར་སྦྱར། །གསོ་བ་དཀའ་ལ་བཞི་ལྔ་མེ་ཡིས་བསྲེག །

# སྨན་གྱིས་བཅོས་ཐབས། འགྲེལ་བ།

རླུང་གློ་ལ་བསིལ་ལ་བཅུད་པ་བསྟེན་ཞིང༌། མངར་སྦྲང་བུར་ཀར་གསུམ། ཛཱ་ཏི། ཤིང་ཚ། སུག་སྨེལ། པི་པི་ལིང༌། པྲི་ཡང་ཀུ། བ་མར་བཅས་ཀྱི་ལྡེ་གུ་དང་ཕྱི་རྒྱུད་ལྟར་འབྲས་བུའི་སྨན་མར་སྦྱར་བ་ཟ་ཞིང༌། དེས་ཀྱང་མ་ཞི་བར་གསོ་བ་དཀའ་བ་ལ་དཔྱད་དུ་ཚིགས་པ་བཞི་པ་དང་ལྔ་པ་མེས་བསྲེག

# བཅོས་ཐབས། རྩ་ཚིག

གསོ་བ་དཀའ་ལ་བཞི་ལྔ་མེ་ཡིས་བསྲེག །

# བཅོས་ཐབས། འགྲེལ་བ།

སྒལ་ཚིགས་བཞི་པ་དང་ལྔ་བ་བསྲེག །