
གོ་སླ་རུ་བཏང་བ།



# རྒྱུ་རྐྱེན་ངོས་འཛིན། གོ་སླ་རུ་བཏང་བ།

རྒྱུ་ཁྲོལ་ནོ་ན་ཚོད་རྒས་ཤིང་ལུས་སྟོབས་ཞན་པ་དང་། སེམས་ལས་ཆེ་བ། རྒྱུན་དུ་ཁ་ཟས་སྐྱ་བ་བཟའ་བ་དང་། བཤལ་འཇུག སོགས་ལ་རླུང་འཕེལ་བའི་རྐྱེན་ལས་བྱུང་བ་ཡིན།

# ནད་རྟགས་ངོས་འཛིན།

རྒྱུ་མར་རླུང་ཞུགས་ཏེ་བླུག་བླུག་ཟེར་བ་དང༌། སྐབས་སྐབས་སུ་ཁྲོལ་ཞིང་ཆུ་ལྟ་བུར་བཤལ་བའོ། །


# སྨན་གྱིས་བཅོས་ཐབས།

སེ་འབྲུ་བཞི་པའི་སྟེང་ཁ་རུ་ཚྭ། ཡ་བཀྴ་ར་སྦྱར་བ་བསྟེན། བདུད་གསུམ་དང་སེ་འབྲུ་ལྔ་པའི་ཁ་སྦྱོར། བརྒྱད་ལྔ། ཨར་བརྒྱད་སོགས་གང་འོས་བསྟེན།

# བཅོས་ཐབས།

རྫ་བསྲོས་པའི་དུགས་ཀྱིས་རྒྱུ་མར་བདུག

གཞུང་ལུགས་ཇི་བཞིན།



# རྒྱུ་རྐྱེན་ངོས་འཛིན། རྩ་ཚིག

རྒྱུ་ནི་ཟས་དང་སྤྱོད་ལམ་མི་འཕྲོད་པས། །

འདུ་བ་འཁྲུགས་ཏེ་རྒྱུ་མར་བབས་པའོ། །

རྒྱུ་ཁྲོལ་རྒྱུ་མར་རླུང་ཞུགས་བླུག་བླུག་ཟེར། །

# རྒྱུ་རྐྱེན་ངོས་འཛིན། འགྲེལ་བ།

དེ་ལ་རྒྱུ་རྐྱེན་གཞི་མཐུན་ནི་ཟས་དང་སྤྱོད་ལམ་གཉིས་པོ་ལུས་ལ་མི་འཕྲོད་པ་བསྟེན་པས་འདུ་བ་འཁྲུགས་ཏེ་རྒྱུ་མའི་ནང་དུ་མར་བབས་པའོ། །

# ནད་རྟགས་ངོས་འཛིན། རྩ་ཚིག

རྒྱུ་ཁྲོལ་རྒྱུ་མར་རླུང་ཞུགས་བླུག་བླུག་ཟེར། །

སྐབས་སུ་ཁྲོལ་ཞིང་ཆུ་རུ་འཁྲུ་བ་སྟེ། །

# ནད་རྟགས་ངོས་འཛིན། འགྲེལ་བ།

རྒྱུ་མར་རླུང་ཞུགས་ཏེ་བླུག་བླུག་ཟེར་བ་དང༌། སྐབས་སྐབས་སུ་ཁྲོལ་ཞིང་ཆུ་ལྟ་བུར་འཁྲུ་བའོ། །མན་རྒྱུད་རྒྱུ་གཟེར་ལེའུ་ལས། རྒྱུ་འཁྲོལ་ཟུག་ཆུང་ལྡང་དུབ་མེད་པ་ལ། འཁྲུ་བའི་བོངས་དང་རྩ་ཆུའི་ཚ་བ་ཆུང་། ཞེས་སོགས་གསུངས་བ་ལྟར་རོ། །

# སྨན་གྱིས་བཅོས་ཐབས། རྩ་ཚིག

རྒྱུ་འཁྲོལ་ཞུན་མར་དྭངས་མ་བཏང༌། །

ཚ་བ་གསུམ་དང་རྒྱམ་ཚྭ་ལྕེ་མྱང་ཚྭ། །

ཁ་རུ་ཚྭ་དང་བུར་དཀར་ཆུ་སྐོལ་དབུལ། །

ཚྭ་འམ་གྱོ་མོ་བསྲོས་པས་རྒྱུ་མ་བདུག །

# སྨན་གྱིས་བཅོས་ཐབས། འགྲེལ་བ།

རྒྱུ་ཁྲོལ་ལ་ཞུན་མར་ཙག་ཆོད་པའི་དྭངས་མ་བཏང༌། དེ་རྗེས་ཚ་བ་སྒ་པི་ཕོ་གསུམ་དང༌། རྒྱམ་ཚྭ། ལྕེ་མྱང་ཚྭ། ཁ་རུ་ཚྭ་དང༌། བུར་དཀར་རྣམས་སྦྱར་བ་ཆུ་བསྐོལ་གྱིས་དབུལ་ནས་བཏང་ལ་ཚའམ་གྱོ་མོ་ཞེས། རྫ་བསྲོས་པའི་དུགས་ཀྱིས་རྒྱུ་མར་བདུག

# བཅོས་ཐབས། རྩ་ཚིག

ཚྭ་འམ་གྱོ་མོ་བསྲོས་པས་རྒྱུ་མ་བདུག

# བཅོས་ཐབས། འགྲེལ་བ།

རྫ་བསྲོས་པའི་དུགས་ཀྱིས་རྒྱུ་མར་བདུག ལག་ལགེན་དུ་སྟེང་འོག་ཚོན་གང་ཁ་གསུམ་རྒྱུ་སྟོད་དང་། དེ་འོག་ཚོན་གང་ཁ་གསུམ་རྒྱུ་སྨད་གསང་ལ་ཧོར་མེ་བརྒྱབ་ན་ཕན།